**ΚΑΤΑΤΑΚΤΗΡΙΕΣ ΕΞΕΤΑΣΕΙΣ**

**ΑΠΟΦΟΙΤΩΝ ΣΑΕΚ(ΠΡΩΗΝ Ι.Ε.Κ.) ΚΑΙ**

**ΤΟΥ ΜΕΤΑΛΥΚΕΙΑΚΟΥ ΕΤΟΥΣ ΤΑΞΗ ΜΑΘΗΤΕΙΑΣ**

**ΑΚΑΔΗΜΑΪΚΟΥ ΕΤΟΥΣ 2025-2026**

Σύμφωνα με την υπ’ αριθμ.1177/20-05-2025 Απόφαση της Συγκλήτου του Πανεπιστημίου Ιωαννίνων και την υπ’ αριθμ. 118\_08-05-2025 Απόφαση της Συνέλευσης του Τμήματος Λογιστικής και Χρηματοοικονομικής ορίζονται τα Διπλώματα Επαγγελματικής Ειδικότητας Εκπαίδευσης και Κατάρτισης τα οποία είναι συναφή με το Πρόγραμμα Σπουδών του Τμήματος Λογιστικής και Χρηματοοικονομικής για την κατάταξη αποφοίτων ΣΑΕΚ(ΠΡΩΗΝ ΙΕΚ )καθώς και του Μεταλυκειακού έτους Τάξης Μαθητείας.

Δείτε [εδώ](https://accfin.uoi.gr/wp-content/uploads/2022/07/synaf-dipl-eidikotites.pdf) τα **Διπλώματα Επαγγελματικής Ειδικότητας Εκπαίδευσης και Κατάρτισης** τα οποία είναι συναφή με το Πρόγραμμα Σπουδών του Τμήματος Λογιστικής και Χρηματοοικονομικής για την κατάταξη αποφοίτων ΙΕΚ καθώς και του Μεταλυκειακού έτους Τάξης Μαθητείας.

Ο **αριθμός των εισακτέων** με βάση τον νόμο ορίζεται σε 5%, επί του ετησίου αριθμού των εισακτέων κάθε ακαδ.έτους: 5% x 200, ήτοι δέκα (10)  άτομα για το ακαδ.  2025-2026.

Τα παρακάτω **δικαιολογητικά** θα υποβληθούν στη Γραμματεία του Τμήματος από **1 έως 15 Νοεμβρίου 2025**, είτε από τους ίδιους του ενδιαφερομένους, είτε από εξουσιοδοτημένο πρόσωπο.

α. Αίτηση του ενδιαφερομένου

β. Αντίγραφο Διπλώματος Επαγγελματικής Ειδικότητας Εκπαίδευσης και Κατάρτισης επιπέδου πέντε (5) του Εθνικού Πλαισίου Προσόντων ή ισότιμου τίτλου.

Η Συνέλευση του Τμήματος Λογιστικής & Χρηματοοικονομικής (97η συνεδρίαση/16-5-2024) αποφάσισε οι κατατάξεις Πτυχιούχων στο Τμήμα Λογιστικής & Χρηματοοικονομικής για το Ακαδημαϊκό Έτος 2024-2025 να γίνουν με εξέταση στα παρακάτω μαθήματα:

**1. Διοικητική των επιχειρήσεων**

**2. Μικροοικονομική**

**3. Λογιστική**

**Η ύλη των εξεταζόμενων μαθημάτων διαμορφώνεται ως εξής σύμφωνα με το Προπτυχιακό Πρόγραμμα Σπουδών του Τμήματος:**

**Διοικητική των Επιχειρήσεων**

* Η έννοια και οι μορφές της επιχείρησης
* Το περιβάλλον της επιχείρησης και το μάνατζμεντ αλλαγής
* Το μάνατζμεντ της επιχείρησης- Εννοιολογικός προσδιορισμός και κατηγοριοποίηση
* Λειτουργίες του μάνατζμεντ
* Οι αρχικές θεωρητικές συνεισφορές στη διοικητική επιστήμη
* Οι επιδράσεις του εξωτερικού περιβάλλοντος στον οργανωτικό σχεδιασμό
* Η επίδραση της τεχνολογίας στον οργανωτικό σχεδιασμό
* Συστήματα διακίνησης-επεξεργασίας της πληροφόρησης και οργανωτικός σχεδιασμός
* Διεθνοποίηση των επιχειρήσεων

**Προτεινόμενη βιβλιογραφία**

* **Γεωργόπουλος Α., Μαρούδας Λ., Πολυχρονίου Π., «Σύγχρονο Μάνατζμεντ», Εκδόσεις Μπένου, 2019**

**Μικροοικονομική Θεωρία**

* Βασικές Οικονομικές Έννοιες.
* Θεωρία Ζήτησης και Προσφοράς.
* Ελαστικότητες Ζήτησης και Προσφοράς.
* Η αποτελεσματικότητα της αγοράς (Πλεόνασμα καταναλωτή και παραγωγού).
* Δημόσια Αγαθά και Κοινοί Πόροι.
* Εξωτερικότητες.

**Προτεινόμενη βιβλιογραφία (κατ’ αλφαβητική σειρά)**:

* Krugman, P. and Wells R., (2018), «Μικροοικονομική σε διδακτικές ενότητες», Εκδόσεις Gutenberg
* Mankiw, N. G. and Taylor, P.M., (2021), «Οικονομική (Μικροοικονομική)», Εκδόσεις Τζιόλα

**Λογιστική**

* Εισαγωγή στην Λογιστική επιστήμη, βασικές αρχές και ανάλυση της έννοιας του λογαριασμού, διακρίσεις και ταξινόμηση λογαριασμών ισολογισμού σε ενεργητικό και παθητικό. Ανάλυση της έννοιας της Περιουσίας (Καθαρή Θέση) και αναγνώριση της βασικής λογιστικής ισότητας.
* Λογιστικός Χειρισμός λογαριασμών Ενεργητικού και Παθητικού και Αποτελεσματικών Λογαριασμών.
* Περιεχόμενο της κατάστασης Αποτελεσμάτων Χρήσης και διακρίσεις των λογαριασμών.
* Το Λογιστικό Πληροφοριακό Σύστημα.
* Έννοια και περιεχόμενο Γενικού και Αναλυτικού Καθολικού και Γενικού και Αναλυτικού Ισοζυγίου.
* Έννοια και υπολογισμός των αποσβέσεων.
* Μεθοδολογία Αποτίμησης αποθεμάτων.
* Λογιστικός κύκλος χρήσης και σύνταξη Κατάστασης Αποτελεσμάτων Χρήσης και Ισολογισμού.

**Προτεινόμενη βιβλιογραφία (κατ’ αλφαβητική σειρά):**

* Γεωργόπουλος Α., Σύγχρονη Χρηματοοικονομική Λογιστική, Εκδόσεις Μπένου, 2016.
* Φίλιος Β., Γενική Χρηματοοικονομική Λογιστική (τ. Α'), Εκδόσεις Σύγχρονη Εκδοτική, 2013.
* Powers Marian, Needles Belverd, Εισαγωγή στη Χρηματοοικονομική Λογιστική, Εκδόσεις Broken Hill, 2017.
* Williams J., Haka S., Bettner M., Carcello J., Ντόκας Ι., Χρηματοοικονομική Λογιστική, Εκδόσεις Α. Παπαζήση, 2021.